ପଶ୍ଚିମ ବଙ୍ଗଳାର ଏକ ରେଳ ଷ୍ଟେସନରେ ଗୀତ ଗାଉଥିବା ରାନୁ ମଣ୍ଡଳ ନିଜର ଆକର୍ଷଣୀୟ ଭଏସ ପାଇଁ ରାତା ରାତି ଇଣ୍ଟରନେଟ ସେନସେସନ ପାଲଟିଛନ୍ତି । ଏହା ପରେ ମ୍ୟୁଜିକ କମ୍ପୋଜର ହିମେଶ ରେଶମିଆ ରାନୁଙ୍କୁ ବ୍ରେକ ଦେଇ ତାଙ୍କ ଜୀବନ ପରିବର୍ତ୍ତନ କରିଦେଇଛନ୍ତି ।
ନିକଟରେ ଦେଖିବାକୁ ମିଳିଥିଲା ହିମେଶ ହାପି ହାର୍ଡି ଆଣ୍ଡ ହିର ଫିଲ୍ମର ଦୁଇଟି ଗୀତ ରାନୁଙ୍କ ଭଏସରେ ରେକର୍ଡ କରିଛନ୍ତି । ଏବେ ଏହି ଦୁଇଟି ଗୀତ ପରେ ହିମେଶ ନିଜର ୧୨ ବର୍ଷ ପୁରୁଣା ଏକ ସୁପରହିଟ ଗୀତ ମଧ୍ୟ ରାନୁଙ୍କ ଭଏସରେ ରେକର୍ଡ କରିଛନ୍ତି ।
ହିମେଶ ନିଜ ଇଂଷ୍ଟାଗ୍ରାମରେ ଏକ ଭିଡିଓ ସେୟାର କରିଛନ୍ତି । ଏହି ଭିଡିଓରେ ରାନୁ ମଣ୍ଡଳ ହିମେଶଙ୍କ ସହିତ ମିଶି ତୃତୀୟ ସଙ୍ଗ ରେକର୍ଡ କରୁଥିବାର ନଜର ଆସିଛନ୍ତି । ରାନୁ ହିମେଶଙ୍କ ୧୨ ବର୍ଷ ପୁରୁଣା ସୁପରହିଟ ଗୀତ 'ଆଶିକି ମେ ତେରୀ'କୁ ଖୁବ ଭିନ୍ନ ଅନ୍ଦାଜରେ ଗାଉଥିବାର ଦେଖିବାକୁ ମିଳିଛି । ପୂର୍ବ ଦୁଇଟି ଗୀତ ପରି ଏହି ଗୀତରେ ମଧ୍ୟ ହିମେଶ ରାନୁଙ୍କ ସହିତ ଷ୍ଟୁଡିଓରେ ନଜର ଆସିଛନ୍ତି ।
